ভাস্কো দা গামা
১৪৯৮ সালের ২০ মে ভাস্কো দা গামা নৌবহরসহ কালিকটের নিকটবর্তী কাপ্পাডুতে এসে উপস্থিত হন৷ কালিকটের রাজা সামুদিরি (জামরিণ) সেইসময়ে তার দ্বিতীয় রাজধানী পোন্নানিতে ছিলেন, তবে বিদেশী নৌবহর আসার খবর শুনে সেখান থেকে তিনি কালিকটে ফিরে আসেন৷ কমপক্ষে তিন হাজার সশস্র নায়ের বাহিনীর বৃহৎ শোভাযাত্রার মাধ্যমে জাহাজের নাবিকদের ঐতিহ্যগতভাবে অভ্যর্থনা জানানো হয়, কিন্তু জামরিনের সাথে সাক্ষাৎ কোন রকম সুসম্পর্ক গড়তে ব্যর্থ হয়৷ ‘’দা গামা’’ ডোম ম্যানুয়েল এর কাছ থেকে জামরিনকে উজ্জ্বল লাল কাপড়ের চারটি জোব্বা, ছয়টি টুপি, চার ধরণের প্রবাল, বারটি আলমাসার, সাতটি পিতলের পাত্রসহ একটি বাক্স, এক সিন্দুক চিনি, দুই ব্যারেল (পিপা) তেল এবং এক পিপা মধু উপহার স্বরূপ প্রেরণ করেন। এসব উপঢৌকনকে তাচ্ছিল্য করা হয়, এবং সম্রাটের দৃষ্টি আকর্ষণ করতে ব্যর্থ হয়। কারণ জামরিনের প্রজাবর্গ উপহার তালিকায় সোনা বা রোপা না দেখে বিস্মিত হয়৷ একজন মুসলিম সওঁদাগর দা গামাকে প্ৰতিপক্ষ বলে ভাবেন এবং সেইসাথে পরামর্শ দেন যে দা গামা কোন রাজ প্ৰতিনিধি নয় বরং সে একজন জলদস্যু। ভাস্কো দা গামা ভারতে ব্যবসায় করার জন্যে অনুমতি চাইলে সম্ৰাট প্রত্যাখ্যান করেন এবং তার কাছ থেকে জানানো হয় যে ভারতে ব্যবসায় করতে হলে অন্যান্য ব্যবসায়ীদের মতো কর হিসেবে সোনা দিতে হবে৷ এই কথায় ক্ষুণ্ণ হয়ে দা গামা কয়েকজন নায়ার এবং ষোলজন জেলে কে জোর-জবরদস্তি করে ধরে নিয়ে যান৷ অনেক যুক্তিসঙ্গত কারণ থাকা স্বত্বেও, দা গামার সমুদ্রাভিযান সফল হয়ছিল,প্রত্যাবর্তন কালে জাহাজে যেসব মালামাল ছিল তার মূল্য ছিল অভিযানের খরচের ষাট গুন।
বেলগাম বিমানবন্দর
রয়েল এয়ার ফোর্স (আরএএফ) দ্বারা ১৯৪২ সালে নির্মিত, বেলগাম বিমানবন্দর উত্তর কর্ণাটকের প্রাচীনতম বিমানবন্দর। আরএএফ দ্বিতীয় বিশ্বযুদ্ধের সময় বিমানবন্দরকে একটি প্রশিক্ষণ কেন্দ্র হিসেবে ব্যবহার করে, দক্ষিণ পূর্ব এশিয়ার কমান্ডের সহায়তা প্রদান করে। সিভিল এভিয়েশনের মহাপরিচালক (ডিজিসিএ) ১৯৫৬ সালে বিমানবন্দরের নিয়ন্ত্রণ গ্রহণ করেন, এরপর ১৯৬২ সালে সিভিল এভিয়েশন মন্ত্রনালয় বিমানবন্দরের পরিচালনা শুরু করে। ১৯৯০-এর দশকে বেলগাম বিমানবন্দরটি পাঁচটি যাত্রীবাহী বিমান সংস্থা কর্তৃক পরিবেশিত ছিল: ইস্ট-ওয়েস্ট এয়ারলাইন্স, গুজরাট এয়ারওয়েজ, ইন্ডিয়ান এয়ারলাইন্স, এনইপিসি এয়ারলাইন্স এবং বায়ুদুত। দশকের শেষ নাগাদ বিমান সংস্থাগুলির সমস্ত উড়ান বন্ধ হয়ে যায়।